title: Εκτελεστικός κανονισμός (ΕΕ) αριθ. 1037/2014 της Επιτροπής, της 25ης Σεπτεμβρίου 2014 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               1.10.2014

               EL

               Επίσημη Εφημερίδα της Ευρωπαϊκής Ένωσης

               L 287/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1037/2014 ΤΗΣ ΕΠΙΤΡΟΠΉΣ
   της 25ης Σεπτεμβρίου 2014
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα πρέπει να υπαχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο να προβλεφθεί ότι ο κάτοχος των δεσμευτικών δασμολογικών πληροφοριών οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Σεπτεμβρίου 2014.

            Για την Επιτροπή,

            εξ ονόματος του Προέδρου,

         Heinz ZOUREK

            Γενικός Διευθυντής Φορολογίας και Τελωνειακής Ένωσης

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (κωδικός ΣΟ)

                  Αιτιολογία

                  (1)

                  (2)

                  (3)

                              1.

                              Δομοστοιχείο ημιαγωγού (αποκαλούμενο «ενότητα LED») που περιλαμβάνει ένα πλινθίο LED συνδεδεμένο εν παραλλήλω με δίοδο προστασίας Zener· παρουσιάζεται σε πλαστικό περίβλημα με θολωτό διαφανές πλαστικό κάλυμμα, διαστάσεων περίπου 7 × 7 × 5 mm, χωρίς πλακέτες σύνδεσης.
                              Η φυσική κατασκευή του δομοστοιχείου είναι αδιαίρετη, υπό την έννοια ότι, μολονότι ορισμένα από τα στοιχεία θα ήταν θεωρητικά δυνατόν να αφαιρούνται και να αντικαθίστανται, θα επρόκειτο για χρονοβόρα και δύσκολη εργασία, οικονομικά ασύμφορη υπό κανονικές συνθήκες παραγωγής.
                              Η ενότητα LED είναι σχεδιασμένη για συναρμολόγηση σε πλακέτες τυπωμένων κυκλωμάτων, με χρήση, για παράδειγμα, τεχνικών συγκόλλησης τύπου σύνδεσης επιφάνειας (SMD).
                              Το δομοστοιχείο παρουσιάζεται προς χρήση σε εφαρμογές φωτισμού, όπως τα φλας σε κινητά τηλέφωνα, φωτισμός αυτοκινήτων, προβολείς, φωτεινοί σηματοδότες κυκλοφορίας, και οικιακές συσκευές.

                      (1) Βλέπε εικόνα 1.

                  8541 40 10

                  Η κατάταξη διέπεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 8 του κεφαλαίου 85, καθώς και από το κείμενο των κωδικών ΣΟ 8541, 8541 40 και 8541 40 10.
                  Καθώς το πλινθίο LED και η δίοδος προστασίας συνδυάζονται κατά τρόπο πρακτικά αδιαχώριστο και η δίοδος προστασίας χρησιμοποιείται μόνον για προστασία του πλινθίου LED από υπέρταση, δεν μεταβάλλονται επομένως ριζικά τα χαρακτηριστικά και οι ιδιότητες της ενότητας ως διόδου εκπομπής φωτός της κλάσης 8541. Συνεπώς, σύμφωνα με τη σημείωση 8 του κεφαλαίου 85, τελευταία παράγραφος, αποκλείεται η κατάταξη του δομοστοιχείου στην κλάση 9405.
                  Το δομοστοιχείο πρέπει επομένως να καταταγεί στον κωδικό ΣΟ 8541 40 10 ως δίοδος εκπομπής φωτός.

                              2.

                              Δομοστοιχείο ημιαγωγού που περιλαμβάνει ενότητα LED τοποθετημένο με συγκόλληση σε μεταλλική κάρτα τυπωμένου κυκλώματος, ύψους περίπου 7 mm και διαμέτρου περίπου 21 mm.
                              Η ενότητα LED αποτελείται από πλινθίο LED, συνδεδεμένο εν παραλλήλω με δίοδο προστασίας Zener, παρουσιάζεται σε πλαστικό περίβλημα με θολωτό διαφανές πλαστικό κάλυμμα.
                              Η μεταλλική κάρτα τυπωμένου κυκλώματος είναι ειδικά σχεδιασμένη ως καταβόθρα θερμότητας· περιέχει πλακέτες συγκόλλησης για σύνδεση με την παροχή ηλεκτρισμού και είναι μορφοποιημένο για τελική εφαρμογή σε φωτιστικά σώματα.
                              Παρουσιάζεται προς χρήση σε εφαρμογές φωτισμού, όπως τα φλας σε κινητά τηλέφωνα, φωτισμός αυτοκινήτων, προβολείς, φωτεινοί σηματοδότες κυκλοφορίας, και οικιακές συσκευές.

                      (1) Βλέπε εικόνα 2.

                  8541 40 10

                  Η κατάταξη διέπεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 8 του κεφαλαίου 85, καθώς και από το κείμενο των κωδικών ΣΟ 8541, 8541 40 και 8541 40 10.
                  Μολονότι το δομοστοιχείο περιλαμβάνει ενότητα LED και κάρτα τυπωμένου κυκλώματος που μπορεί να αποσυναρμολογηθεί, η λειτουργία του δομοστοιχείου παραμένει ίδια με εκείνη της ενότητας LED και μόνο. Αποκλειστικός σκοπός της μεταλλικής κάρτας τυπωμένου κυκλώματος είναι να διαχέει τη θερμότητα (καταβόθρα θερμότητας) δεδομένου ότι το τυπωμένο κύκλωμα δεν παρέχει διασυνδέσεις με άλλα δομοστοιχεία, αλλά απλώς επιτρέπει καλύτερη θερμική μεταφορά από την ενότητα LED στα περιβάλλοντα μέσα. Το δομοστοιχείο πρέπει επομένως να καταταχθεί ως δομοστοιχείο LED και μόνο.
                  Καθώς το πλινθίο LED και η δίοδος προστασίας συνδυάζονται κατά τρόπο πρακτικά αδιαχώριστο και η δίοδος προστασίας χρησιμοποιείται μόνον για προστασία του πλινθίου LED από υπέρταση, δεν μεταβάλλονται επομένως ριζικά τα χαρακτηριστικά και οι ιδιότητες της ενότητας ως διόδου εκπομπής φωτός της κλάσης 8541. Συνεπώς, σύμφωνα με τη σημείωση 8 του κεφαλαίου 85, τελευταία παράγραφος, αποκλείεται η κατάταξη του δομοστοιχείου στην κλάση 9405.
                  Το δομοστοιχείο πρέπει επομένως να καταταγεί στον κωδικό ΣΟ 8541 40 10 ως δίοδος εκπομπής φωτός.

                              3.

                              Δομοστοιχείο ημιαγωγών (αποκαλούμενο «δέσμη LED») που περιλαμβάνει τέσσερα πλινθία LED, καθένα συνδεδεμένο εν παραλλήλω με δίοδο προστασίας Zener, που παρουσιάζεται σε πλαστικό περίβλημα με άνοιγμα στο επάνω μέρος με διαφανές γυαλί και οχτώ πλακέτες σύνδεσης στην οπίσθια πλευρά, διαστάσεων περίπου 6 × 5 × 1 mm.
                              Η φυσική κατασκευή του δομοστοιχείου είναι αδιαίρετη, υπό την έννοια ότι, μολονότι ορισμένα από τα στοιχεία θα ήταν θεωρητικά δυνατόν να αφαιρούνται και να αντικαθίστανται, θα επρόκειτο για χρονοβόρα και δύσκολη εργασία, οικονομικά ασύμφορη υπό κανονικές συνθήκες παραγωγής.
                              Τα πλινθία LED δεν διασυνδέονται. Οι διασυνδέσεις μεταξύ των πλινθίων LED και των διόδων Ζener είναι ενσύρματες συνδέσεις.
                              Η δέσμη LED είναι σχεδιασμένη για συναρμολόγηση σε πλακέτες τυπωμένων κυκλωμάτων, με χρήση, για παράδειγμα, τεχνικών συγκόλλησης τύπου σύνδεσης επιφάνειας (SMD).
                              Το δομοστοιχείο παρουσιάζεται προς χρήση σε εφαρμογές φωτισμού όπως φωτισμός σκηνής και ψυχαγωγίας, διακοσμητικός φωτισμός και αρχιτεκτονικός φωτισμός εσωτερικού και εξωτερικού χώρου.

                      (1) Βλέπε εικόνα 3.

                  8541 40 10

                  Η κατάταξη διέπεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 8 του κεφαλαίου 85, καθώς και από το κείμενο των κωδικών ΣΟ 8541, 8541 40 και 8541 40 10.
                  Δεδομένου ότι τα πλινθία LED και οι δίοδοι προστασίας συνδυάζονται σε κάθε περίπτωση αδιαχώριστα και η δίοδος προστασίας χρησιμοποιείται μόνον για προστασία των πλινθίων LED από υπέρταση, τα χαρακτηριστικά και οι ιδιότητες της ενότητας ως διόδου εκπομπής φωτός της κλάσης 8541 δεν μεταβάλλονται ριζικά. Συνεπώς, σύμφωνα με τη σημείωση 8 του κεφαλαίου 85, τελευταία παράγραφος, αποκλείεται η κατάταξη του δομοστοιχείου στην κλάση 9405.
                  Το δομοστοιχείο πρέπει επομένως να καταταγεί στον κωδικό ΣΟ 8541 40 10 ως δίοδος εκπομπής φωτός.

                              4.

                              Δομοστοιχείο ημιαγωγού (αποκαλούμενο «συστοιχία LED») που περιλαμβάνει 156 πλινθία LED, παρουσιάζεται σε κυκλικό πλαστικό περίβλημα με διαφανές πλαστικό κάλυμμα και δύο ηλεκτρικές πλακέτες επαφής στο πάνω μέρος και μία μεταλλική καταβόθρα θερμότητας στην οπίσθια όψη, ύψους περίπου 2 mm και διαμέτρου περίπου 49 mm.
                              Η φυσική κατασκευή του δομοστοιχείου είναι αδιαίρετη, υπό την έννοια ότι, μολονότι ορισμένα από τα στοιχεία θα ήταν θεωρητικά δυνατόν να αφαιρούνται και να αντικαθίστανται, θα επρόκειτο για χρονοβόρα και δύσκολη εργασία, οικονομικά ασύμφορη υπό κανονικές συνθήκες παραγωγής.
                              Τα πλινθία LED διασυνδέονται σε συστοιχία εν παραλλήλω/εν σειρά, ενώ και οι διασυνδέσεις γίνονται με ενσύρματη συγκόλληση.
                              Η συστοιχία LED είναι σχεδιασμένη για συναρμολόγηση με κοχλίωση στο τελικό προϊόν.
                              Παρουσιάζεται προς χρήση σε εφαρμογές γενικού φωτισμού, όπως λιανικό εμπόριο και φωτισμός γραφείων, καταστημάτων και ξενοδοχείων, φωτισμός κατοικιών, βιομηχανικές εφαρμογές φωτισμού, οδικός φωτισμός και φωτισμός εξωτερικών χώρων, καθώς και σε εργασίες εκσυγχρονισμού.

                      (1) Βλέπε εικόνα 4.

                  8541 40 10

                  Η κατάταξη διέπεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 8 του κεφαλαίου 85, καθώς και από το κείμενο των κωδικών ΣΟ 8541, 8541 40 και 8541 40 10.
                  Καθώς το δομοστοιχείο αποτελείται μόνο από πλινθία LED που συνδυάζονται κατά τρόπο πρακτικά αδιαχώριστο, ανεξάρτητα από τον αριθμό των πλινθίων LED, το εξάρτημα εξακολουθεί να εμπίπτει στην κλάση 8541. Συνεπώς, σύμφωνα με τη σημείωση 8 του κεφαλαίου 85, τελευταία παράγραφος, αποκλείεται η κατάταξη του δομοστοιχείου στην κλάση 9405.
                  Το δομοστοιχείο πρέπει επομένως να καταταγεί στον κωδικό ΣΟ 8541 40 10 ως δίοδος εκπομπής φωτός.

                     Εικόνα 1

                     Εικόνα 2

                     Εικόνα 3

                     Εικόνα 4

         (1)  Οι εικόνες έχουν αποκλειστικά ενημερωτικό σκοπό.


title: Εκτελεστικός κανονισμός (ΕΕ) 2017/1778 της Επιτροπής, της 29ης Σεπτεμβρίου 2017, για την τροποποίηση του κανονισμού (ΕΚ) αριθ. 891/2009 όσον αφορά ορισμένες διατάξεις για την πρώτη υποπερίοδο της περιόδου δασμολογικής ποσόστωσης εισαγωγής 2017/2018 στον τομέα της ζάχαρης και το καθεστώς εργοστασίων ραφιναρίσματος αποκλειστικής παραγωγής

text:
               30.9.2017

               EL

               Επίσημη Εφημερίδα της Ευρωπαϊκής Ένωσης

               L 253/32

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1778 ΤΗΣ ΕΠΙΤΡΟΠΉΣ
   της 29ης Σεπτεμβρίου 2017
   για την τροποποίηση του κανονισμού (ΕΚ) αριθ. 891/2009 όσον αφορά ορισμένες διατάξεις για την πρώτη υποπερίοδο της περιόδου δασμολογικής ποσόστωσης εισαγωγής 2017/2018 στον τομέα της ζάχαρης και το καθεστώς εργοστασίων ραφιναρίσματος αποκλειστικής παραγωγής
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 187 στοιχείο ε),
   Εκτιμώντας τα ακόλουθα:

               (1)

               Το άρθρο 3 παράγραφος 1 του κανονισμού (ΕΚ) αριθ. 891/2009 της Επιτροπής (2) προβλέπει ότι οι δασμολογικές ποσοστώσεις στον τομέα της ζάχαρης πρέπει να ανοίγονται σε ετήσια βάση για την περίοδο από την 1η Οκτωβρίου έως τις 30 Σεπτεμβρίου.

               (2)

               Το άρθρο 192 παράγραφος 3 του κανονισμού (ΕΕ) αριθ. 1308/2013 προβλέπει ότι τα πιστοποιητικά εισαγωγής ζάχαρης για ραφινάρισμα χορηγούνται κατά τη διάρκεια των πρώτων τριών μηνών κάθε περιόδου εμπορίας, μόνο σε εργοστάσια ραφιναρίσματος αποκλειστικής παραγωγής, υπό τον όρο ότι οι σχετικές ποσότητες δεν υπερβαίνουν τις ποσότητες της αποκλειστικής εισαγωγικής ικανότητας των εργοστασίων ραφιναρίσματος αποκλειστικής παραγωγής, που ορίζονται στην παράγραφο 1 του εν λόγω άρθρου. Σύμφωνα με το άρθρο 192 παράγραφος 1 του κανονισμού (ΕΕ) αριθ. 1308/2013, στα εργοστάσια που ασχολούνται αποκλειστικά με δραστηριότητες ραφιναρίσματος χορηγήθηκε αποκλειστική εισαγωγική ικανότητα μόνο έως τη λήξη της περιόδου εμπορίας 2016-2017.

               (3)

               Το άρθρο 14 παράγραφος 1 του κανονισμού (ΕΚ) αριθ. 891/2009 προβλέπει ότι μόνο τα εργοστάσια ραφιναρίσματος αποκλειστικής παραγωγής δύνανται να υποβάλουν αίτηση πιστοποιητικών εισαγωγής για ζάχαρη που προορίζεται για ραφινάρισμα με ημερομηνία έναρξης της περιόδου ισχύος που περιλαμβάνεται στους τρεις πρώτους μήνες κάθε περιόδου εμπορίας.

               (4)

               Σύμφωνα με το άρθρο 5 παράγραφος 1 δεύτερο εδάφιο του κανονισμού (ΕΚ) αριθ. 891/2009, οι αιτήσεις πιστοποιητικών για την πρώτη υποπερίοδο της περιόδου δασμολογικής ποσόστωσης εισαγωγής 2017/2018 έπρεπε να υποβληθούν από την όγδοη έως τη δέκατη τέταρτη ημέρα του Σεπτεμβρίου 2017.

               (5)

               Για λόγους ασφάλειας δικαίου όσον αφορά το δικαίωμα των επιχειρήσεων, πλην των εργοστασίων ραφιναρίσματος αποκλειστικής παραγωγής, να υποβάλουν αιτήσεις πιστοποιητικών εισαγωγής για την πρώτη υποπερίοδο της περιόδου δασμολογικής ποσόστωσης εισαγωγής 2017/2018, το άρθρο 14 του κανονισμού (ΕΚ) αριθ. 891/2009 θα πρέπει να απαλειφθεί. Επιπλέον, η περίοδος υποβολής των αιτήσεων για την πρώτη υποπερίοδο της περιόδου δασμολογικής ποσόστωσης εισαγωγής 2017/2018 θα πρέπει να παραταθεί έως τις 9 Οκτωβρίου 2017 και, ως εκ τούτου, να προσαρμοστούν η περίοδος έκδοσης των πιστοποιητικών εισαγωγής και η περίοδος κοινοποίησης των αιτήσεων που υποβλήθηκαν από τα κράτη μέλη.

               (6)

               Οι επιχειρήσεις θα πρέπει να έχουν τη δυνατότητα να αποσύρουν τις αιτήσεις που έχουν ήδη υποβάλει μεταξύ 8 και 14 Σεπτεμβρίου 2017, στην περίπτωση που επιθυμούν να επανεξετάσουν την αίτησή τους ή να υποβάλουν αναθεωρημένη αίτηση.

               (7)

               Συνεπώς, είναι αναγκαίο να τροποποιηθεί αναλόγως ο κανονισμός (ΕΚ) αριθ. 891/2009.

               (8)

               Δεδομένου ότι η περίοδος δασμολογικής ποσόστωσης εισαγωγής 2017/2018 αρχίζει την 1η Οκτωβρίου, οι προτεινόμενες τροποποιήσεις θα πρέπει να ισχύσουν από την ημερομηνία δημοσίευσης του παρόντος κανονισμού.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 891/2009 τροποποιείται ως εξής:

               1)

               Στο κεφάλαιο I, προστίθεται το ακόλουθο άρθρο 10α:
               «Άρθρο 10a
               Ειδικές διατάξεις για την περίοδο δασμολογικής ποσόστωσης 2017/2018
               1.   Κατά παρέκκλιση από το άρθρο 5 παράγραφος 1 δεύτερο εδάφιο, οι αιτήσεις πιστοποιητικών για την πρώτη υποπερίοδο της περιόδου δασμολογικής ποσόστωσης 2017/2018 που αναφέρεται στο άρθρο 3 παράγραφος 2 μπορούν να υποβληθούν έως τις 9 Οκτωβρίου 2017 το αργότερο στις 13.00, ώρα Βρυξελλών.
               2.   Τα πιστοποιητικά εισαγωγής για τα οποία υποβλήθηκε αίτηση σύμφωνα με την παράγραφο 1 του παρόντος άρθρου εκδίδονται από τις 23 έως τις 31 Οκτωβρίου 2017.
               Κατά παρέκκλιση από το άρθρο 8 παράγραφος 2, τα πιστοποιητικά εισαγωγής για τα οποία υποβλήθηκε αίτηση σύμφωνα με το άρθρο 5 παράγραφος 1 δεύτερο εδάφιο για την πρώτη υποπερίοδο της περιόδου δασμολογικής ποσόστωσης 2017/2018 εκδίδονται από τις 23 έως τις 31 Οκτωβρίου 2017.
               3.   Κατά παρέκκλιση από το άρθρο 9 παράγραφος 1 στοιχείο β), τα κράτη μέλη κοινοποιούν στην Επιτροπή τις συνολικές ποσότητες οι οποίες καλύπτονται από αιτήσεις πιστοποιητικών εισαγωγής που υποβάλλονται σύμφωνα με την παράγραφο 1 του παρόντος άρθρου, το αργότερο στις 14 Οκτωβρίου 2017.
               4.   Οι αιτήσεις πιστοποιητικών που υποβλήθηκαν, σύμφωνα με το άρθρο 5 παράγραφος 1 δεύτερο εδάφιο, για την πρώτη υποπερίοδο της περιόδου δασμολογικής ποσόστωσης 2017/2018 μπορούν να αποσυρθούν έως τις 9 Οκτωβρίου 2017 το αργότερο στις 13.00, ώρα Βρυξελλών. Η εγγύηση η οποία αντιστοιχεί στις αιτήσεις που αποσύρονται αποδεσμεύεται αμέσως.».

               2)

               Το άρθρο 14 απαλείφεται από την 1η Οκτωβρίου 2017.

         Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Σεπτεμβρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).

      (2)  Κανονισμός (ΕΚ) αριθ. 891/2009 της Επιτροπής, της 25ης Σεπτεμβρίου 2009, σχετικά με το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων στον τομέα της ζάχαρης (ΕΕ L 254 της 26.9.2009, σ. 82).


title: Εκτελεστικός κανονισμός (ΕΕ) αριθ. 1243/2011 της Επιτροπής, της 30ής Νοεμβρίου 2011 , για τον καθορισμό των εισαγωγικών δασμών στον τομέα των σιτηρών από την 1η Δεκεμβρίου 2011

text:
               1.12.2011

               EL

               Επίσημη Εφημερίδα της Ευρωπαϊκής Ένωσης

               L 318/17

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1243/2011 ΤΗΣ ΕΠΙΤΡΟΠΉΣ
   της 30ής Νοεμβρίου 2011
   για τον καθορισμό των εισαγωγικών δασμών στον τομέα των σιτηρών από την 1η Δεκεμβρίου 2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΕ) αριθ. 642/2010 της Επιτροπής, της 20ής Ιουλίου 2010, για τις λεπτομέρειες εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους εισαγωγικούς δασμούς στον τομέα των σιτηρών (2), και ιδίως το άρθρο 2 παράγραφος 1,
   Εκτιμώντας τα ακόλουθα:

               (1)

               Το άρθρο 136 παράγραφος 1 του κανονισμού (ΕΚ) αριθ. 1234/2007 προβλέπει ότι, για τα προϊόντα που υπάγονται στους κωδικούς ΣΟ 1001 10 00, 1001 90 91, ex 1001 90 99 (μαλακό σιτάρι υψηλής ποιότητας), 1002, ex 1005 εκτός από τα υβρίδια προς σπορά, και ex 1007 εκτός από τα υβρίδια προς σπορά, ο εισαγωγικός δασμός ισούται με την τιμή παρέμβασης που ισχύει για τα προϊόντα αυτά κατά την εισαγωγή τους, προσαυξημένη κατά 55 %, μείον την τιμή εισαγωγής cif που εφαρμόζεται στο συγκεκριμένο φορτίο. Ωστόσο, ο δασμός αυτός δεν επιτρέπεται να υπερβαίνει τον δασμολογικό συντελεστή του κοινού δασμολογίου.

               (2)

               Το άρθρο 136 παράγραφος 2 του κανονισμού (ΕΚ) αριθ. 1234/2007 προβλέπει ότι, για τον υπολογισμό του εισαγωγικού δασμού που αναφέρεται στην παράγραφο 1 του εν λόγω άρθρου, καθορίζονται σε τακτικά διαστήματα αντιπροσωπευτικές τιμές εισαγωγής cif για τα προϊόντα αυτά.

               (3)

               Σύμφωνα με τις διατάξεις του άρθρου 2 παράγραφος 2 του κανονισμού (ΕΕ) αριθ. 642/2010, η τιμή που πρέπει να λαμβάνεται υπόψη για τον υπολογισμό του εισαγωγικού δασμού για τα προϊόντα που υπάγονται στους κωδικούς ΣΟ 1001 10 00, 1001 90 91, ex 1001 90 99 (μαλακό σιτάρι υψηλής ποιότητας), 1002 00, 1005 10 90, 1005 90 00 και 1007 00 90 είναι η ημερήσια αντιπροσωπευτική τιμή εισαγωγής cif που ορίζεται βάσει της μεθόδου που προβλέπεται στο άρθρο 5 του εν λόγω κανονισμού.

               (4)

               Είναι σκόπιμο να καθοριστούν οι εισαγωγικοί δασμοί για την περίοδο από την 1η Δεκεμβρίου 2011, οι οποίοι θα ισχύουν έως τον εκ νέου καθορισμό τους,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Από την 1η Δεκεμβρίου 2011, οι εισαγωγικοί δασμοί στον τομέα των σιτηρών οι οποίοι αναφέρονται στο άρθρο 136 παράγραφος 1 του κανονισμού (ΕΚ) αριθ. 1234/2007 καθορίζονται στο παράρτημα I του παρόντος κανονισμού βάσει των στοιχείων του παραρτήματος II.
   Άρθρο 2
   Ο παρών κανονισμός αρχίζει να ισχύει την 1η Δεκεμβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Νοεμβρίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 187 της 21.7.2010, σ. 5.

      ΠΑΡΑΡΤΗΜΑ I

         Εισαγωγικοί δασμοί για τα προϊόντα που αναφέρονται στο άρθρο 136 παράγραφος 1 του κανονισμού (ΕΚ) αριθ. 1234/2007, οι οποίοι εφαρμόζονται από την 1η Δεκεμβρίου 2011

                  Κωδικός ΣΟ

                  Περιγραφή των εμπορευμάτων

                  Εισαγωγικός δασμός (1)

                  (EUR/t)

                  1001 10 00

                     ΣΙΤΑΡΙ σκληρό εκλεκτής ποιότητας

                  0,00

                  μέσης ποιότητας

                  0,00

                  βασικής ποιότητας

                  0,00

                  1001 90 91

                     ΣΙΤΑΡΙ μαλακό, για σπορά

                  0,00

                  ex 1001 90 99

                     ΣΙΤΑΡΙ μαλακό εκλεκτής ποιότητας, εκτός από αυτό που προορίζεται για σπορά

                  0,00

                  1002 00 00

                     ΣΙΚΑΛΗ

                  0,00

                  1005 10 90

                     ΚΑΛΑΜΠΟΚΙ για σπορά, εκτός από το υβρίδιο

                  0,00

                  1005 90 00

                     ΚΑΛΑΜΠΟΚΙ, εκτός από αυτό που προορίζεται για σπορά (2)

                  0,00

                  1007 00 90

                     ΣΟΡΓΟ σε κόκκους, εκτός από το υβρίδιο που προορίζεται για σπορά

                  0,00

         (1)  Για τα εμπορεύματα που φθάνουν στην Ένωση από τον Ατλαντικό Ωκεανό ή μέσω της διώρυγας του Σουέζ, κατ’ εφαρμογή του άρθρου 2 παράγραφος 4 του κανονισμού (ΕΕ) αριθ. 642/2010, ο εισαγωγέας μπορεί να επωφεληθεί μείωσης των δασμών κατά:

                  —

                  3 EUR/t, εάν το λιμάνι εκφόρτωσης βρίσκεται στη Μεσόγειο Θάλασσα ή στον Εύξεινο Πόντο,

                  —

                  2 EUR/t, εάν το λιμάνι εκφόρτωσης βρίσκεται στη Δανία, στην Εσθονία, στην Ιρλανδία, στη Λεττονία, στη Λιθουανία, στην Πολωνία, στη Φινλανδία, στη Σουηδία, στο Ηνωμένο Βασίλειο ή από την πλευρά του Ατλαντικού της Ιβηρικής Χερσονήσου.

         (2)  Ο εισαγωγέας μπορεί να επωφεληθεί κατ’ αποκοπή μείωσης 24 EUR/t όταν πληρούνται οι προϋποθέσεις που καθορίζονται στο άρθρο 3 του κανονισμού (EE) αριθ. 642/2010.

      ΠΑΡΑΡΤΗΜΑ II

         Στοιχεία υπολογισμού των δασμών που καθορίζονται στο παράρτημα Ι

      15.11.2011-29.11.2011

                  1.

                  Μέσοι όροι κατά την περίοδο αναφοράς που αναφέρεται στο άρθρο 2 παράγραφος 2 του κανονισμού (ΕΕ) αριθ. 642/2010:

                              (EUR/t)

                              Σιτάρι μαλακό (1)

                              Καλαμπόκι

                              Σκληρό σιτάρι, εκλεκτής ποιότητας

                              Σκληρό σιτάρι, μέσης ποιότητας (2)

                              Σκληρό σιτάρι, χαμηλής ποιότητας (3)

                              Χρηματιστήριο

                              Minnéapolis

                              Chicago

                              —

                              —

                              —

                              Τιμή

                              254,49

                              177,85

                              —

                              —

                              —

                              Τιμή fob USA

                              —

                              —

                              344,45

                              334,45

                              314,45

                              Πριμοδότηση για τον Κόλπο

                              —

                              19,30

                              —

                              —

                              —

                              Πριμοδότηση για τις Μεγάλες Λίμνες

                              44,18

                              —

                              —

                              —

                              —

                  2.

                  Μέσοι όροι κατά την περίοδο αναφοράς που αναφέρεται στο άρθρο 2 παράγραφος 2 του κανονισμού (ΕΕ) αριθ. 642/2010:

                              Ναύλος/κόστος: Κόλπος του Μεξικού–Ρότερνταμ:

                              19,69 EUR/t

                              Ναύλος/κόστος: Μεγάλες Λίμνες–Ρότερνταμ:

                              51,30 EUR/t

         (1)  Θετική πριμοδότηση 14 EUR/t ενσωματωμένη [άρθρο 5 παράγραφος 3 του κανονισμού (ΕΕ) αριθ. 642/2010].

         (2)  Αρνητική πριμοδότηση 10 EUR/t [άρθρο 5 παράγραφος 3 του κανονισμού (ΕΕ) αριθ. 642/2010].

         (3)  Αρνητική πριμοδότηση 30 EUR/t [άρθρο 5 παράγραφος 3 του κανονισμού (ΕΕ) αριθ. 642/2010].


title: Εκτελεστικός κανονισμός (ΕΕ) 2015/136 της Επιτροπής, της 28ης Ιανουαρίου 2015 , σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχθηκαν για την υποπερίοδο του Ιανουαρίου 2015 με τον εκτελεστικό κανονισμό (ΕΕ) αριθ. 1273/2011

text:
               29.1.2015

               EL

               Επίσημη Εφημερίδα της Ευρωπαϊκής Ένωσης

               L 23/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/136 ΤΗΣ ΕΠΙΤΡΟΠΉΣ
   της 28ης Ιανουαρίου 2015
   σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχθηκαν για την υποπερίοδο του Ιανουαρίου 2015 με τον εκτελεστικό κανονισμό (ΕΕ) αριθ. 1273/2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 1273/2011 της Επιτροπής (2) άνοιξε ορισμένες δασμολογικές ποσοστώσεις εισαγωγής ρυζιού και θραυσμάτων ρυζιού και καθόρισε τον τρόπο διαχείρισης των ποσοστώσεων αυτών που κατανέμονται ανά χώρα καταγωγής και υποδιαιρούνται σε πολλές υποπεριόδους σύμφωνα με το παράρτημα I του εν λόγω εκτελεστικού κανονισμού.

               (2)

               Ο Ιανουάριος είναι η πρώτη υποπερίοδος για τις ποσοστώσεις που προβλέπονται στο άρθρο 1 παράγραφος 1 στοιχεία α) έως δ) του εκτελεστικού κανονισμού (ΕΕ) αριθ. 1273/2011.

               (3)

               Από τις κοινοποιήσεις που απεστάλησαν βάσει του άρθρου 8 στοιχείο α) του εκτελεστικού κανονισμού (ΕΕ) αριθ. 1273/2011 προκύπτει ότι για τις ποσοστώσεις με αύξοντα αριθμό 09.4154 — 09.4112 — 09.4116 — 09.4117 — 09.4118 — 09.4119 και 09.4166 οι αιτήσεις που υποβλήθηκαν κατά τις δέκα πρώτες εργάσιμες ημέρες του Ιανουαρίου 2015, σύμφωνα με το άρθρο 4 παράγραφος 1 του εν λόγω εκτελεστικού κανονισμού, αφορούν ποσότητα η οποία υπερβαίνει τη διαθέσιμη ποσότητα. Ως εκ τούτου, κρίνεται σκόπιμο να προσδιοριστεί σε ποιο βαθμό μπορούν να εκδίδονται τα πιστοποιητικά εισαγωγής, με καθορισμό του συντελεστή κατανομής που πρέπει να εφαρμόζεται στις αιτούμενες ποσότητες για τις σχετικές ποσοστώσεις, ο οποίος υπολογίζεται βάσει του άρθρου 7 παράγραφος 2 του κανονισμού (ΕΚ) αριθ. 1301/2006 της Επιτροπής (3).

               (4)

               Από τις προαναφερόμενες κοινοποιήσεις προκύπτει επίσης ότι για τις ποσοστώσεις με αύξοντα αριθμό 09.4127 — 09.4128 — 09.4148 — 09.4149 — 09.4150 — 09.4152 και 09.4153 οι αιτήσεις που υποβλήθηκαν κατά τις δέκα πρώτες εργάσιμες ημέρες του Ιανουαρίου 2015, σύμφωνα με το άρθρο 4 παράγραφος 1 του εκτελεστικού κανονισμού (ΕΕ) αριθ. 1273/2011, αφορούν ποσότητα κατώτερη από τη διαθέσιμη ποσότητα.

               (5)

               Κρίνεται επίσης σκόπιμο να καθοριστεί για τις ποσοστώσεις με αύξοντα αριθμό 09.4127 — 09.4128 — 09.4148 — 09.4149 — 09.4150 — 09.4152 — 09.4153 — 09.4154 — 09.4112 — 09.4116 — 09.4117 — 09.4118 — 09.4119 και 09.4166 η συνολική διαθέσιμη ποσότητα για την επόμενη υποπερίοδο, σύμφωνα με το άρθρο 5 πρώτο εδάφιο του εκτελεστικού κανονισμού (ΕΕ) αριθ. 1273/2011.

               (6)

               Για να εξασφαλιστεί η αποτελεσματική διαχείριση της διαδικασίας έκδοσης πιστοποιητικών εισαγωγής, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Για τις αιτήσεις πιστοποιητικών εισαγωγής ρυζιού στο πλαίσιο των ποσοστώσεων με αύξοντα αριθμό 09.4154 — 09.4112 — 09.4116 — 09.4117 — 09.4118 — 09.4119 και 09.4166 που αναφέρονται στον εκτελεστικό κανονισμό (ΕΕ) αριθ. 1273/2011, οι οποίες υποβλήθηκαν κατά τις δέκα πρώτες εργάσιμες ημέρες του Ιανουαρίου 2015, εκδίδονται πιστοποιητικά για την αιτούμενη ποσότητα στην οποία εφαρμόζεται ο συντελεστής κατανομής που καθορίζεται στο παράρτημα του παρόντος κανονισμού.
   2.   Η συνολική διαθέσιμη ποσότητα, στο πλαίσιο των ποσοστώσεων με αύξοντα αριθμό 09.4127 — 09.4128 — 09.4148 — 09.4149 — 09.4150 — 09.4152 — 09.4153 — 09.4154 — 09.4112 — 09.4116 — 09.4117 — 09.4118 — 09.4119 και 09.4166 οι οποίες αναφέρονται στον εκτελεστικό κανονισμό (ΕΕ) αριθ. 1273/2011 για την επόμενη υποπερίοδο, καθορίζεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Ιανουαρίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Εκτελεστικός κανονισμός (ΕΕ) αριθ. 1273/2011 της Επιτροπής, της 7ης Δεκεμβρίου 2011, για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού (ΕΕ L 325 της 8.12.2011, σ. 6).

      (3)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).

      ΠΑΡΑΡΤΗΜΑ

         Ποσότητες που κατανέμονται στο πλαίσιο της υποπεριόδου του Ιανουαρίου 2015 και διαθέσιμες ποσότητες για την επόμενη υποπερίοδο, κατ' εφαρμογή του εκτελεστικού κανονισμού (ΕΕ) αριθ. 1273/2011

                  α)

                  Ποσόστωση λευκασμένου ή ημιλευκασμένου ρυζιού του κωδικού ΣΟ 1006 30 που προβλέπεται στο άρθρο 1 παράγραφος 1 στοιχείο α) του εκτελεστικού κανονισμού (ΕΕ) αριθ. 1273/2011

                              Καταγωγή

                              Αύξων αριθμός

                              Συντελεστής κατανομής για την υποπερίοδο του Ιανουαρίου 2015

                              Συνολική διαθέσιμη ποσότητα για την υποπερίοδο του Απριλίου 2015 (σε kg)

                              ΗΠΑ

                              09.4127

                              — (1)

                              24 446 294

                              Ταϊλάνδη

                              09.4128

                              — (1)

                              10 513 071

                              Αυστραλία

                              09.4129

                              — (2)

                              1 019 000

                              Άλλες χώρες καταγωγής

                              09.4130

                              — (2)

                              1 805 000

                  β)

                  Ποσόστωση αποφλοιωμένου ρυζιού του κωδικού ΣΟ 1006 20 που προβλέπεται στο άρθρο 1 παράγραφος 1 στοιχείο β) του εκτελεστικού κανονισμού (ΕΕ) αριθ. 1273/2011

                              Καταγωγή

                              Αύξων αριθμός

                              Συντελεστής κατανομής για την υποπερίοδο του Ιανουαρίου 2015

                              Συνολική διαθέσιμη ποσότητα για την υποπερίοδο του Ιουλίου 2015 (σε kg)

                              Όλες οι χώρες

                              09.4148

                              — (3)

                              1 612 000

                  γ)

                  Ποσόστωση θραυσμάτων ρυζιού του κωδικού ΣΟ 1006 40 00 που προβλέπεται στο άρθρο 1 παράγραφος 1 στοιχείο γ) του εκτελεστικού κανονισμού (ΕΕ) αριθ. 1273/2011

                              Καταγωγή

                              Αύξων αριθμός

                              Συντελεστής κατανομής για την υποπερίοδο του Ιανουαρίου 2015

                              Συνολική διαθέσιμη ποσότητα για την υποπερίοδο του Ιουλίου 2015 (σε kg)

                              Ταϊλάνδη

                              09.4149

                              — (4)

                              50 566 471

                              Αυστραλία

                              09.4150

                              — (5)

                              16 000 000

                              Γουιάνα

                              09.4152

                              — (5)

                              11 000 000

                              ΗΠΑ

                              09.4153

                              — (5)

                              9 000 000

                              Άλλες χώρες καταγωγής

                              09.4154

                              92,307692 %

                              6 000 001

                  δ)

                  Ποσόστωση λευκασμένου ή ημιλευκασμένου ρυζιού του κωδικού ΣΟ 1006 30 που προβλέπεται στο άρθρο 1 παράγραφος 1 στοιχείο α) του εκτελεστικού κανονισμού (ΕΕ) αριθ. 1273/2011

                              Καταγωγή

                              Αύξων αριθμός

                              Συντελεστής κατανομής για την υποπερίοδο του Ιανουαρίου 2015
                              (%)

                              Συνολική διαθέσιμη ποσότητα για την υποπερίοδο του Ιουλίου 2015 (σε kg)

                              Ταϊλάνδη

                              09.4112

                              0,842133

                              0

                              ΗΠΑ

                              09.4116

                              18,073078

                              0

                              Ινδία

                              09.4117

                              0,963486

                              0

                              Πακιστάν

                              09.4118

                              0,895330

                              0

                              Άλλες χώρες καταγωγής

                              09.4119

                              0,873150

                              0

                              Όλες οι χώρες

                              09.4166

                              0,655752

                              17 011 019

         (1)  Οι αιτήσεις αφορούν ποσότητες κατώτερες από ή ίσες με τις διαθέσιμες ποσότητες: επομένως, όλες οι αιτήσεις μπορούν να γίνουν αποδεκτές.

         (2)  Δεν υπάρχουν διαθέσιμες ποσότητες για την εν λόγω υποπερίοδο.

         (3)  Οι αιτήσεις αφορούν ποσότητες κατώτερες από ή ίσες με τις διαθέσιμες ποσότητες: επομένως, όλες οι αιτήσεις μπορούν να γίνουν αποδεκτές.

         (4)  Οι αιτήσεις αφορούν ποσότητες κατώτερες από ή ίσες με τις διαθέσιμες ποσότητες: επομένως, όλες οι αιτήσεις μπορούν να γίνουν αποδεκτές.

         (5)  Δεν εφαρμόζεται ο συντελεστής κατανομής για την εν λόγω υποπερίοδο: δεν διαβιβάστηκε στην Επιτροπή καμία αίτηση πιστοποιητικού.